ເປັນຫຍັງຄົນລາວຈຶ່ງເຂົ້າໄປກວດຫາໄວຣັສໂຄໂຣນາໜ້ອຍກວ່າເກົ່າ? 
ພະຍາດ ໂຄວິດ-19 ທີ່ເປັນອັນ ຕະລາຍ ຮ້າຍແຮງນີ້ຫລຸດລົງ ເມື່ອທຽບໃສ່ຕອນທີ່ມີການລະບາດເຊື້ອໄວຣັສນີ້ ໃໝ່ຢູ່ໃນຫລາຍປະເທດ ກັບເພື່ອນບ້ານຂອງລາວ.
ເຖິງແມ່ນວ່າຈະມີການສະໜອງການກວດຫາການຕິດເຊື້ອໄວຣັສ ໂຄໂຣນາ ຟຣີ ຢູ່ໃນ ໂຮງໝໍໃຫຍ່ຕ່າງ ໃນນະຄອນຫລວງ ກໍຕາມ ແຕ່ວ່າ ກໍມີຈໍານວນຄົນທີ່ເຂົ້າໄປ ກວດຫາ ເຊື້ອໄວຣັສ ທີ່ພາໃຫ້ເກີດພະຍາດ ໂຄວິດ-19 ທີ່ເປັນອັນ ຕະລາຍ ຮ້າຍແຮງນີ້ຫລຸດລົງ ເມື່ອທຽບໃສ່ຕອນທີ່ມີການລະບາດເຊື້ອໄວຣັສນີ້ ໃໝ່ຢູ່ໃນ ຫລາຍປະເທດເພື່ອນບ້ານ ຂອງລາວ ໃນຕົ້ນເດືອນກຸມພາຜ່ານມານັ້ນ ດ້ວຍເຫດໃດ ຈຶ່ງເປັນເຊັ່ນນັ້ນ ກິ່ງສະຫວັນ ຈະນຳເອົາລາຍງານເລື້ອງນີ້ ຈາກນັກຂ່າວຂອງວີໂອເອ ມາສະເໜີທ່ານໃນອັນດັບຕໍ່ໄປ ໃນຂະນະທີ່ຫລາຍໆປະເທດໃນໂລກ ລວມທັງສະຫະລັດອາເມຣິກາ ແລະອື່ນໆ ຍັງບໍ່ ມີຄວາມສາມາດສະໜອງການກວດກາຫາເຊື້ອໄວຣັສໂຄໂຣນາຕາມຄວາມຕ້ອງການ ຂອງປະຊາຊົນ ທີ່ຢາກຮູ້ວ່າ ຕົນເອງເປັນພະຍາດ ໂຄວິດ-19 ທີ່ລະ ບາດຢູ່ທົ່ວໂລກໃນ ເວລານີ້ຢູ່ນັ້ນ ແຕ່ຢູ່ໃນນະຄອນຫລວງວຽງຈັນ ກັບມີຄົນເຂົ້າໄປຂໍກວດພະຍາດໃນໂຮງ ໝໍໜ້ອຍລົງເມື່ອທຽບໃສ່ກັບ ໃນໄລຍະເດືອນກຸມພາ ທີ່ຜ່ານມານັ້ນ, ອີງຕາມການສັງ ເກດການ ຂອງທ່ານໝໍທ່ານນຶ່ງ ທີ່ມີໜ້າທີ່ກ່ຽວ ຂ້ອງໃນການກວດພະຍາດທີ່ວ່ານີ້ ໃນ ໂຮງໝໍມິດຕະພາບຢູ່ນະຄອນຫລວງວຽງຈັນ ໃນຕອນທີ່ມີຂ່າວວ່າ ພະຍາດທີ່ລະບາດ ຂຶ້ນທໍາອິດ ຢູ່ ເມືອງວູຫານຂອງຈີນ ໄດ້ເລີ້ມແຜ່ຜາຍໄປຫາໄທ ແລະຫວຽດນາມ ປະ ເທດເພື່ອນບ້ານທີ່ມີການພົວພັນກັນຢ່າງໃກ້ຊິດກັບລາວອີກນັ້ນໃນຕົ້ນເດືອນກຸມພາ ທ່ານໝໍເວົ້າວ່າ ມີຄົນໄປຂໍລໍຖ້າກວດຫາເຊື້ອໄວຣັສດັ່ງກ່າວ ມື້ລະປະມານ 100 ຫາ 200 ຄົນ ແຕ່ວ່າທາງເຈົ້າໜ້າທີ່ແພດກໍບໍ່ສາມາດສະໜອງການກວດໃຫ້ ຕາມຄວາມ ຕ້ອງການຂອງເຂົາເຈົ້າໄດ້ໃນເວລານັ້ນ ເພາະລາວຍັງມີຊຸດກວດພະຍາດນີ້ໜ້ອຍ ສະນັ້ນເພິ່ນຈະກວດໃຫ້ ແຕ່ພວກມີອາການສົງໄສເທົ່ານັ້ນ ແຕ່ວ່າ ຕົກມາ ໃນເດືອນ ເມສາຫາກໍຜ່ານໄປນີ້ ແມ່ນມີຄົນສົນໃຈຢາກຮູ້ວ່າ ຕົນມີເຊື້ອໄວຣັສນີ້ຫລືບໍ່ ນັ້ນເຂົ້າ ໄປຂໍກວດມື້ລະປະມານ 20 ປາຍຄົນເທົ່ານັ້ນ ເຖິງແມ່ນວ່າ ການກວດ ຈະບໍ່ໄດ້ເສຍ ຄ່າກໍຕາມ ເພາະໝໍ່ໆ ມານີ້ ລາວໄດ້ຮັບການຊ່ວຍເຫລືອ ໃນດ້ານຊຸດກວດພະຍາດ ນີ້ ມາຈາກຕ່າງປະເທດ ເຊັ່ນຫວຽດນາມ ແລະຈີນ ຫຼາຍສົມຄວນ ພ້ອມກັນນັ້ນ ການ ປິ່ນປົວກໍບໍ່ໄດ້ເສຍຄ່າເຊັ່ນກັນ ຖ້າພົບເຫັນວ່າ ເປັນພະຍາດນີ້, ອີງຕາມຄໍາເວົ້າຂອງ ທ່ານໝໍ ທ່ານນັ້ນ ຕໍ່ສະພາບການນີ້ ທາງວີໂອເອກໍໄດ້ສໍາພາດພໍ່ຄ້າຂາຍຍ່ອຍ ໃນນະຄອນຫຼວງ ວຽງຈັນ ທ່ານນຶ່ງ ຊຶ່ງຜູ້ກ່ຽວໃຫ້ຄໍາເຫັນ ບໍ່ໄດ້ເສຍຄ່າກວດ ດັ່ງທີ່ທ່ານໝໍ ວ່າ: ພ້ອມກັນນັ້ນ ຜູ້ກ່ຽວກໍເວົ້າອີກວ່າ: ແຕ່ກົງກັນຂ້າມ ປະຊາຊົນຈໍານວນນຶ່ງແມ່ນມີໃຈປະສົງຢາກໄປກວດພະຍາດນີ້ ແຕ່ບໍ່ຮູ້ ຈັກວ່າ ຈະໄປກວດແນວໃດ ເພາະບໍ່ມີຄໍາສັ່ງ ຈາກພາກສ່ວນກ່ຽວຂ້ອງ ເພາະເຂົ້າເຈົ້າ ພ້ອມແລ້ວ ທີ່ຈະກວດຫາພະຍາດນັ້ນ ດັ່ງການໃຫ້ສໍາພາດ ຂອງ ຊ່າງແປງໂມງຢູ່ຕະ ຫລາດຫົວຂົວໃນນະຄອນຫລວງວຽງຈັນຜູ້ນຶ່ງທີ່ຕ້ອງໄດ້ຜ່ານ ການກວດອຸຫະພູມທຸກຄັ້ງ ທີ່ເຂົ້າໄປໃນຕະຫຼາດດັ່ງກ່າວ ເພື່ອຢາກຮູ້ວ່າ ຜູ້ກ່ຽວມີອາການທີ່ໜ້າສົງໄສ ຫລືບໍ່ ຊຶ່ງ ທ່ານເລົ່າສູ່ຟັງດັ່ງນີ້: ອັນນີ້ກໍສະແດງໃຫ້ເຫັນວ່າ ທາງປະຊາຊົນທົ່ວໄປອາດຈະບໍ່ຮູ້ວ່າ ການກວດຫາພະຍາດ ໂຄວິດ-19 ອັນຕະລາຍຮ້າຍແຮງນີ້ ແມ່ນບໍ່ໄດ້ເສຍຄ່າ ເຖິງຈະພົບວ່າ ເປັນ ຫລືບໍ່ເປັນ ພະຍາດກໍຕາມ ແລະເຂົາເຈົ້າສາມາດຍ່າງເຂົ້າໄປໂຮງໝໍ ເພື່ອຂໍ ກວດພະຍາດນີ້ໄດ້ ດັ່ງທີ່ໄດ້ລາຍງານໄປ ໃນເດືອນກຸມພານັ້ນ ຍ້ອນຂາດເຂີນອຸປະກອນການກວດ ຢູ່ໃນໂຮງໝໍ 103 ຊຶ່ງເປັນໂຮງໝໍແຫ່ງນຶ່ງໃນຕອນນັ້ນ ໄດ້ສະໜອງການກວດ ພະຍາດນີ້ໃຫ້ ແກ່ຄົນທີ່ມີອາການ ໜ້າສົງໄສເທົ່ານັ້ນ ດັ່ງການໃຫ້ສໍາພາດຂອງ ພະນັກງານແພດທ່ານ ນຶ່ງເວົ້າວ່າ ໄດ້ມີຄົນທີ່ມີອາການສົງໄສປະມານ 30 ຄົນໄດ້ເຂົ້າໄປກວດ ແລະເຫັນວ່າ ບໍ່ ໄດ້ຕິດເຊື້ອໄວຣັສ ນີ້ ແຕ່ກໍບໍ່ມີຄວາມແນ່ໃຈ ຈຶ່ງໄດ້ ສົ່ງຕົວຢ່າງຂອງເຂົາເຈົ້າ ໄປກວດ ຢູ່ຕ່າງປະເທດຕໍ່ ໃນວັນທີ 1 ພຶດສະພາ ຜ່ານມານີ້ ໜ່ວຍສະເພາະກິດຕ້ານ ໂຄວິດ-19 ລາຍ ງານວ່າໃນ ໄລຍະສາມເດືອນກວ່າໆມານີ້ ມີຜູ້ເຂົ້າໄປຮັບການກວດກາໃນທົ່ວ ປະເທດທັງໝົດມີ 2,000 ກວ່າຄົນ ໃນນັ້ນມີຜູ້ໄດ້ຮັບການຢືນຢັນວ່າຕິດເຊື້ອ 19 ຄົນ ຊຶ່ງບໍ່ໄດ້ເພີ້ມຂຶ້ນມາ ໄດ້ສອງອາທິດກວ່າໆແລ້ວແລະມີຜູ້ປົວດີ 8 ຄົນແລ້ວ ສ່ວນການປະຕິບັດມາດຕະການ ໃຫ້ຄົນຢູ່ຫ່າງກັນນັ້ນ ໃນວັນທີ 1 ພຶດສະພາ 2020 ຜ່ານມານີ້ ທາງການລາວກໍໄດ້ຍືດເວລາໃນການປິດເມືອງ ແລະແຂວງ ຕ່າງໆອອກໄປ ອີກ ຈົນຮອດວັນ 17 ພຶດສະພາ 2020 ແທນທີ່ຈະສິ້ນສຸດລົງ ໃນວັນທີ 3 ພຶດສະພາ ຕາມຄໍາແຈ້ງການສະບັບກ່ອນ